
TERITORIJOS, RIBOJAMOS JOVARŲ G., BERŽŲ G., SODŲ G., AKMENŲ G.,
RYTO G., JUKNAIČIŲ K., JUKNAIČIŲ SEN., ŠILUTĖS R. SAV., DETALIOJO PLANO RENGIMO PASLAUGOS PIRKIMAS


TECHNINĖ SPECIFIKACIJA


	Paslaugos pirkėjas
	Šilutės rajono savivaldybės administracija, įmonės kodas 188723322, LT-99133 Šilutė, Dariaus ir Girėno g. 1., tel.:   +370 441 79 266, el. paštas administracija@silute.lt

	Teritorija
	Teritorija, ribojama Jovarų g., Beržų g., Sodų g., Akmenų g.,
Ryto g., Juknaičių k., Juknaičių sen., Šilutės r. sav.

	Planuojamos teritorijos plotas
	apie 15,55 ha.

	Projekto numeris
	Teritorijų planavimo ir statybos vartai informacinėje sistemoje (TPS vartai) www.planuojustatau.lt 
(TPD Nr. K-VT-88-25-1048).

	Planavimo tikslai
	Suformuoti naujus žemės sklypus ar pertvarkyti esamus žemės sklypus, suformuotiems žemės sklypams detalizuojant bendrojo plano sprendinius, nustatyti teritorijos naudojimo reglamento reikalavimus (pagrindinę žemės naudojimo paskirtį, teritorijos naudojimo tipą, žemės naudojimo būdus, užstatymo rodiklius ir kt.), neprieštaraujančius įstatymų ir kitų teisės aktų reikalavimams bei Lietuvos Respublikos teritorijų planavimo įstatymo 4 straipsnio 4 dalyje nurodytų teritorijų planavimo dokumentų sprendiniams

	Planavimo uždaviniai
	Numatyti funkcinius bei kompozicinius ryšius su gretimomis teritorijomis, suformuoti optimalią urbanistinę struktūrą, vertinti nagrinėjamos teritorijos (numatomų sprendinių įtaką patiriančios) kraštovaizdį, esamas ir (ar) suplanuotas urbanistines struktūras, susisiekimo komunikacijas ir joms funkcionuoti reikalingų servitutų poreikį, vykdyti institucijų išduotose planavimo sąlygose nurodytus reikalavimus

	Tyrimų ir (ar) galimybių studijų atlikimas
	Neatliekami

	Strateginio pasekmių aplinkai vertinimo (SPAV) atlikimas
	Neprivalomas

	Atviras konkursas geriausiai urbanistinei idėjai atrinkti
	Nerengiamas

	Teritorijos vystymo koncepcijos rengimas
	Nerengiama

	Sprendinių nepriklausomas profesinis vertinimas
	Neprivalomas

	Detaliojo plano etapai
	Parengiamasis, rengimo ir baigiamasis etapai.

	Viešumo užtikrinimas
	Detaliojo plano rengimo viešumo procedūros atliekamos Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatuose nustatyta tvarka

	Kiti reikalavimai detaliojo plano rengėjui
	1. Detaliojo plano rengėjas turi užtikrinti, kad planuojami sprendiniai nepažeis normų ar reglamentų reikalavimų, nepablogins nuosavybės naudojimo sąlygų;
2.Trūkstamus planavimui pradinius duomenis organizatorius paveda surinkti rengėjui;
3. Įvykdyti institucijų išduotose planavimo sąlygose nurodytus reikalavimus;
4. Per 5 darbo dienas po detaliojo plano patvirtinimo nustatyta tvarka pateikti jį registruoti Teritorijų planavimo registre.
5. Planavimo iniciatorius informacinį stendą turi įrengti prie planuojamos teritorijos ribos (ne didesniu kaip 1 metro atstumu iki ribos) gerai matomoje vietoje. Stende informuojama apie teritorijų planavimo dokumentų rengimo pradžią ir planavimo tikslus, apie pasiūlymų teikimo tvarką ir parengtų teritorijų planavimo dokumentų viešo svarstymo vietą ir laiką. Stendo dydis ne mažesnis nei A3 formato.

	Rengiant detalųjį planą vadovautis
	1. Šilutės rajono savivaldybės mero 2025 m. birželio 17 d. potvarkis Nr. M1-353 „Dėl detaliojo plano rengimo pradžios ir planavimo tikslų nustatymo“ (pridedama);
2. Šilutės rajono savivaldybės administracijos direktoriaus 2025 m. liepos 30 d. įsakymas Nr. A1-1257 „Dėl detaliojo plano planavimo darbų programos tvirtinimo“ (pridedama);
3. Lietuvos Respublikos teritorijų planavimo įstatymu ir kitais teisės aktais, reglamentuojančiais detaliojo teritorijų planavimo dokumentų rengimą, keitimą ar koregavimą.  Paslaugos teikėjas privalo vadovautis ne tik aukščiau išvardintais, bet ir visais kitais su šios paslaugos įgyvendinimu susijusiais teisės aktais, taip pat jų naujausiais pakeitimais ir papildymais. Paslaugos teikėjui privalomi ir visi sutarties vykdymo metu naujai priimti teisės aktai, jeigu jie susiję su paslaugos įgyvendinimu.
4. Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatais, patvirtintais Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“.
5. Rengiant Detalųjį planą vadovautis išduotomis Teritorijų planavimo sąlygomis esančiomis Teritorijų planavimo ir statybos vartai informacinėje sistemoje www.planuojustatau.lt (TPD Nr. K-VT-88-25-1048).

	Dokumentų rengimas
	1. Detaliojo teritorijų planavimo dokumentai rengiami masteliu M 1:500 – M 1:1000 ant ne senesnio kaip 3 metų skaitmeninio topografinio plano (atitinkamo mastelio), parengtas LKS-94 koordinačių sistemoje, patvirtintoje Lietuvos Respublikos Vyriausybės 1994 m. rugsėjo 30 d. nutarimu Nr. 936. Topografinis planas gali būti tikslinamas (jei reikia) detaliojo plano rengimo metu. Pirkėjas gali papildomai prašyti naudoti ir kitus mastelius sprendiniams aiškiai ir įskaitomai išreikšti. Topografinį – inžinerinį planą parengia detaliojo plano rengėjas.
2. Integruoti patvirtintų teritorijų planavimo dokumentų sprendinius į Detalųjį planą, įvertinti savivaldybės lygmens teritorijų planavimo dokumentų sprendinius;
3. Planuojant sprendinius įvertinti planavimo organizatoriaus pateiktus, planavimo metu teikiamus fizinių ir juridinių asmenų, jų grupių, pasiūlymus bei išanalizavus juos, suderinus su Šilutės rajono savivaldybės administracija, pateikti motyvuotus atsakymus.
4. Planavimo organizatorius įgalioja Detaliojo plano rengėjus suderinus su planavimo organizatoriumi, atlikti visas rengimo viešinimo procedūras ir vykdyti teisės aktuose bei planavimo darbų programoje nurodytus viešinimo darbus (pasiūlymų registravimas ir nagrinėjimas, įvertinimas, priėmimas arba atmetimas, vieši pristatymai ir aptarimai, viešas svarstymas, baigiamasis susirinkimas), laiku teikti informaciją suinteresuotai visuomenei, skelbti aktualią informaciją ir parengti visuomenės informavimo ataskaitą.
5. Paslaugos vykdytojas privalo informuoti perkančiąją organizaciją apie darbų eigą, užtikrinti, kad paslaugos būtų suteikiamos sutartyje nustatytais terminais bei garantuoti, kad atlikti darbai atitinka teisės aktų nustatytus reikalavimus.
6. Visus duomenis apie planuojamoje teritorijoje esančius pastatus/statinius ir jų teisinę registraciją paslaugos vykdytojas turi susirinkti pats.
7. Parengtą, suderintą, patikrintą ir patvirtintą teisės aktų nustatyta tvarka detaliojo teritorijų planavimo dokumentą TPDRIS sistemoje bei įregistruotą TPDR sistemoje perduoti užsakovui sekančiai: 3 (trys) popieriniai egzemplioriai (tekstinė ir grafinė dalys) ir 3 (trys) kompiuterinės laikmenos. Kompiuterinė laikmena turi būti parengta vadovaujantis Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“ ir Lietuvos Respublikos teritorijų planavimo dokumentų registro nuostatais. Įrašytas aiškinamasis raštas ir pagrindinis brėžinys turi būti pasirašyti elektroniniais parašais, ADOC formatu. Įrašytas vektorinis pagrindinis sprendinių brėžinys turi būti DWG formatu arba archyvuotas ZIP archyve SHAPE formatu LKS-94 koordinačių sistemoje, parengtas pagal TPDR erdvinių duomenų specifikacijos nuostatus. Įrašytas rastrinis pagrindinis sprendinių brėžinys ir kiti papildomi brėžiniai turi būti TIF, JPG, PNG formatais. Įrašyta planuojamos teritorijos riba (plotinis objektas) turi būti DWG formatu arba archyvuota ZIP archyve SHAPE formatu LKS-94 koordinačių sistemoje.
8. Visos teritorijų planavimo proceso procedūros vykdomos per Teritorijų planavimo ir statybos vartai informacinėje sistemoje www.planuojustatau.lt. (toliau - TPDRIS). Paslaugos vykdytojas – privalės parengtą, suderintą ir patvirtintą teritorijų planavimo dokumentą teikti registruoti į Teritorijų planavimo dokumentų registrą (toliau – TPDR) ir reikalingus duomenis bei dokumentus suvesti į TPDRIS.

	Terminai
	Detalųjį planą turi parengti per 12 mėnesių nuo įvykusio viešojo pirkimo sutarties su paslaugos teikėju pasirašymo. Sutartis galės būti pratęsta 1 (vieną) kartą 2 mėnesių laikotarpiui. Pasirašius pirkimo sutartį rengėjas per 5 darbo dienas turi pateikti darbų grafiką užsakovui.

	Apmokėjimas
	1. Perkančioji organizacija už faktiškai suteiktas paslaugas apmoka ne vėliau kaip per 30 (trisdešimt) kalendorinių dienų, Paslaugos teikėjui pateikus parengtus dokumentus (1 egzempliorių popierine forma ir vieną egzempliorių skaitmenine forma (.dwg ir .pdf formatais), perdavimo ir priėmimo aktus bei PVM sąskaitas faktūras (sąskaitą pateikti per SABIS).
2. Paslauga laikoma atlikta, įregistravus TPDR Detalųjį planą teisės aktų nustatyta tvarka.
3. Į paslaugų kainą turi būtis  įskaičiuotos visos išlaidos ir mokesčiai. Tiekėjas į kainą privalo įskaičiuoti visas su paslaugų tiekimu susijusias išlaidas. Už paslaugas bus apmokama iš Šilutės rajono savivaldybės biudžeto.

	PRIEDAI
	1. Šilutės rajono savivaldybės mero 2025 m. birželio 17 d. potvarkis Nr. M1-353 „Dėl detaliojo plano rengimo pradžios ir planavimo tikslų nustatymo“.
2. Šilutės rajono savivaldybės administracijos direktoriaus 2025 m. liepos 30 d. įsakymas Nr. A1-1257 „Dėl detaliojo plano planavimo darbų programos tvirtinimo“.

